S-69/2017

Mál þetta, sem dómtekið var 16. þessa mánaðar, var höfðað með ákæru útgefinni af lögreglustjóranum á höfuðborgarsvæðinu 21. síðasta mánaðar, á hendur Ó-kk-þgf Þ-kk-þgf Þ-kk-þgf, kt. 000000-0000, Tjarnarbraut 21 í Hafnarfirði, „fyrir umferðar- og fíkniefnalagabrot í Hafnarfirði með því að hafa föstudaginn 4. nóvember 2016 ekið bifreiðinni [...] sviptur ökurétti og óhæfur um að stjórna henni örugglega vegna áhrifa ávana- og fíkniefna ( í blóði mældist tetrahýdrókannabínól 2,6 ng/ml, í þvagi mældist amfetamín) um Reykjanesbraut uns aksturinn var stöðvaður á Reykjanesbraut við Kaplakrika og á sama tíma og stað haft í vörslum sínum í seðlaveski sínu 0,98 g af MDMA (ecstasy) og 0,48 g af kókaíni sem lagt var hald á.“

Í ákærunni er umferðarlagabrotið talið varða við 1. og 2. mgr. 45. gr. a. og 1. mgr. 48 gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006. Þar er fíkniefnalagabrotið talið varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Í ákæru er þess krafist að ákærði verði dæmdur til refsingar, greiðslu alls sakarkostnaðar og til að sæta sviptingu ökuréttar samkvæmt 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Þess er þar jafnframt að framangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Um málsatvik er skírskotað til ákæru.

Ákærði sótti ekki þing, en upplýsti dóminn um það fyrir þinghald 16. þessa mánaðar að hann ætlaði ekki að mæta fyrir dóm í málinu. Í fyrirkalli sem gefið var út 23. síðasta mánaðar og var birt ákærða ásamt ákæru málsins 1. þessa mánaðar, kom meðal annars fram að sækti ákærði ekki þing mætti hann búast við að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brotin réttilega heimfærð til refsiákvæða í ákærunni. Ákærði hefur því unnið sér til refsingar.

Á meðal gagna málsins er efnaskýrsla lögreglu frá 9. nóvember á síðasta ári, um hin haldlögðu fíkniefni, sem þar er greinir frá, að hafi að tegund og magni greinst sem þau efni sem frá greinir í ákæru. Samkvæmt sakavottorði hefur ákærði þrívegis áður gerst brotlegur við refsilöggjöf. Með dómi 26. febrúar 2015 var hann dæmdur til greiðslu sektar og tímabundinnar sviptingar ökuréttar, fyrir ölvunarakstur. Með dómi 24. febrúar á síðasta ári var hann dæmdur til sektargreiðslu og tímabundinnar ökuréttarsviptingar, fyrir akstur sviptur ökurétti og undir áhrifum ávana- og fíkniefna, en þau brot framdi hann 1. ágúst 2015. Nú síðast var hann með dómi 24. nóvember á síðasta ári dæmdur í 45 daga fangelsi, til greiðslu 380.000 króna sektar og sviptur ökurétti ævilangt, fyrir sams konar brot, auk brota gegn lögum um ávana- og fíkniefni. Þau brot sem ákærði er sakfelldur fyrir í máli þessu, framdi hann áður en sá dómur gekk og með vísan til 78. gr. almennra hegningarlaga nr. 19/1940, er honum því dæmdur hegningarauki við þann dóm. Eftir því að og að framangreindum sakaferli virtum, sbr. 5. tl. 1. mgr. 70. gr. almennra hegningarlaga nr. 19/1940, og með hliðsjón af 77. gr. sömu laga, þykir refsing ákærða hæfilega ákveðin fangelsi í fimmtán daga. Ekki eru efni til að skilorðsbinda þá refsingu. Með vísan til 4. mgr. 77. gr. sömu laga, skal ákærði jafnframt greiða 135.000 krónur í sekt til ríkissjóðs, innan fjögurra vikna frá birtingu þessa dóms, en sæta ella fangelsi í tíu daga.

Með vísan til 3. mgr. 101. gr. umferðarlaga, er ævilöng ökuréttarsvipting ákærða áréttuð.

Eftir ákvæði 6. mgr. 5. gr. laga nr. 65/1974 skal ákærði sæta upptöku á framangreindum fíkniefnum, eins og greinir í dómsorði.

Á grundvelli 1. mgr. 218. gr. laga nr. 88/2008 verður ákærði dæmdur til að greiða sakarkostnað málsins, samkvæmt framlögðu yfirliti um slíkan kostnað og með stoð í öðrum framlögðum gögnum, svo sem greinir í dómsorði.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, Ó-kk-nf Þ-kk-nf Þ-kk-nf, sæti fangelsi í fimmtán daga.

Ákærði skal jafnframt greiða 135.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í tíu daga.

Ákærði er sviptur ökurétti ævilangt.

Ákærði sæti upptöku á 0,98 g af MDMA (ecstasy) og 0,48 g af kókaíni, sem hald var lagt á.

Ákærði greiði 144.398 krónur í sakarkostnað.

H-kk-nf Þ-kk-nf